
	ירושלים, ט' בסיון, תשס"ג
9 ביוני, 2003

הכנסת השש-עשרה									נוסח לא מתוקן
מושב ראשון




פרוטוקול מס' 15
מישיבת הוועדה לקידום מעמד האישה
מיום שני, ב' בסיוון, התשס"ג (2 ביוני, 2003) בשעה 10:30



סדר היום:  בקשת אימהות חד-הוריות למכור כליה מגופן כדי לקיים את עצמן ואת ילדיהן – 
                    דיון מהיר על פי הצעתו של חבר הכנסת רשף חן – אישור מסקנות.



נכחו:

חברי הוועדה:
גילה גמליאל – היו"ר





מנהלת הוועדה: דנה גורדון

קצרנית: שרון רפאלי


בקשות אימהות חד-הוריות למכור כליה מגופן כדי לקיים את עצמן ואת ילדיהן – אישור מסקנות

היו"ר גילה גמליאל:

	 בוקר טוב לכולן. הנושא הראשון הוא אישור פורמלי של מסקנות הוועדה לקידום מעמד האישה בעניין בקשת אימהות חד-הוריות למכור כליה מגופן כדי לקיים את עצמן ואת ילדיהן. הנושא הזה נידון בשתי ישיבות בוועדה בעקבות הצעה לדיון מהיר של חבר הכנסת רשף חן, והוא יעלה למליאת הכנסת. דף המסקנות יצורף לפרוטוקול.

	המסקנות:
1. הוועדה קוראת לשר הרווחה:
1. להורות למוסד לביטוח לאומי מיידית לדחות את הפגיעה במשפחות החד-הוריות 
                           במסגרת קיצוץ קצבאות הביטח הלאומי לחודש יוני 2003.
  
                    ב.  למזער את הפגיעה בהן בכך שלא יוטל עליהן חוב מצטבר שנוצר עקב בעיות ביורוקרטיות.

2. הוועדה קוראת לשר התעשייה, המסחר והתעסוקה למנוע משירות התעסוקה הפנייתה אימהות חד-הורייות לעבודה בשעות הערב אם אינן בוחרות בכך, ולהגדירן "סרבניות עבודה. זאת אם סירובן נובע מכך שאינן יכולות לקבל על עצמן עבודה זו משום שהטיפול בילדיהן מוטל על כתפיהן.

3.     הוועדה קוראת לשרת החינוך לקדם הפעלת יום לימודים ארוך, ראשית בפריפריה, כדי לאפשר לאימהות חד-הוריות להשתלב במעגל העבודה.

אנחנו מניחים את המסקנות על שולחן הכנסת ומבקשים מהשרים לדווח תוך שלושה חודשים על ההתקדמות בביצוען.

הצבעה: התקבל פה אחד! 






